**ESEJ NA STRUČNOM ISPITU – priprema za pisani dio stručnog ispita**

**sažetak**

***„Pismenost nije dar, već je ona rezultat dugotrajnog učenja i vježbanja.“***

***(Dragutin Rosandić)***

ESEJ

* pisani rad kojim se provjerava jezično – komunikacijska, akademska i metodička kompetencija pristupnika na stručnom ispitu
* pisan ZNANSTVENIM STILOM: tekst jasan, nedvosmislen, s logičnim zaključcima. Upotrijebljene stručne riječi i izrazi. Pristup temi objektivan. Rečenica višestrukosložena, objasnidbena. Svaka važnija tvrdnja dokazana i argumentirana. Najčešće uz upotrebu prezenta nesvršenih glagola i infinitiva, u 3. osobi jednine ili množine i/ili obliku u 1. osobi množine

OPIS PISANOGA DIJELA ISPITA

* od tri zadane teme odabire se jedna
* koristi se list za koncept – tijekom pisanja, zatim se prepisuje na list za čistopis
* dozvoljena upotreba Hrvatskog pravopisa Instituta za hrvatski jezik i jezikoslovlje

ŠTO SE OČEKUJE OD PRISTUPNIKA?

* uobličavanje misli i spoznaja u esej
* uredno i čitljivo pisanje hrvatskim književnim jezikom, pisanim slovima, bez križanja, brisanja i upotrebe korektora na listu za čistopis
* pisanje koncepta i rada u dozvoljenom/predviđenom vremenu
* potkrepljivanje stavova valjanim argumentima i tvrdnjama
* navođenje literature u tekstu i nakon njega u skladu s Pravopisom
* upotreba stručnog nazivlja, termina, no izbjegavanje tuđica kada je moguća zamjena riječima iz hrvatskog književnog jezika
* rubnica s lijeve i desne strane ne šira od 3 cm
* bez podnaslova
* trodijelna struktura – uvod, razrada i završetak odijeljeni uvlakom; ulomci unutar dijelova započinjani u novom retku, ne uvlačenjem retka
* poštivanje pravopisne, gramatičke, leksičke i stilističke norme književnog jezika

NAJČEŠĆE POGREŠKE U PISANIM RADOVIMA PRISTUPNIKA

* rukopis: nejasno i neispravno bilježenje slova č, ć, ž, š
* pisanje mjesta i datuma
* pisanje zareza (nizanje, naknadno dodavanje, suprotstavljanje, iza glagolskih priloga, inverzija i umetnuta surečenica u složenoj rečenici, modalne riječi)
* pisanje glasova č/ć, skupova ije/je
* prijedlozi s/sa, k/ka
* prijedlog kroz – pogreške u upotrebi; prijedlozi usprkos, unatoč, nasuprot + dativ
* mjesto zanaglasnice u rečenici
* sastavljeno i rastavljeno pisanje riječi
* rastavljanje riječi na kraju retka
* veliko početno slovo u višečlanim nazivima
* aorist pomoćnog glagola biti
* futur 1. I futur 2. u izricanju budućih radnji
* postavljanje pitanja (da li = je li)
* zamjenica sav
* zbog / radi – izricanje uzroka i namjere
* preduge, nejasne rečenice, s mnogo ponavljanja
* red riječi u rečenici
* sročnost (slaganje riječi u rečenici)
* pleonazmi
* administrativni stil (pisanje natuknica u tekstu)
* poznavanje značenja riječi koje se koriste